
Pl x. 135/2018




Către:

BIROUL PERMANENT AL
CAMEREI DEPUTATILOR

Vă înaintăm, alăturat, RAPORTUL asupra propunerii legislative privind instituirea zilei de 2 aprilie - Ziua Instituţiei Prefectului din România trimisă, spre dezbatere în fond, Comisiei pentru administrație publică și amenajarea teritoriului, cu adresa nr. Plx. 135 din 19 martie 2018.
VICEPREŞEDINTE,
Ion CĂLIN

Bucureşti, 24 aprilie 2018
                                                                  Nr. 4c-6/114

Pl x. 135/2018
RAPORT 
asupra propunerii legislative privind instituirea zilei de 2 aprilie - Ziua Instituţiei Prefectului din România

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului a fost sesizată spre dezbatere în fond, cu propunerea legislativă privind instituirea zilei de 2 aprilie - Ziua Instituţiei Prefectului din România, trimisă Comisiei pentru administrație publică și amenajarea teritoriului cu adresa nr. Pl x. 135 din 19 martie 2018, înregistrată cu nr. 4c-6/114 din 20 martie 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, cu modificările și completările ulterioare Camera  Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în ședința din 14 martie 2018.
Consiliul Legislativ a avizat favorabil propunerea legislativă cu observații și propuneri, conform avizului nr. 930 din 2 noiembrie 2017.
Guvernul, prin punctul de vedere nr.1820 din 20.11.2017, lasă la latitudinea Parlamentului să decidă asupra oportunității adoptării acestei inițiative legislative. 
Propunerea legislativă supusă dezbaterii are ca obiect de reglementare instituirea zilei de 2 aprilie ca Ziua Instituţiei Prefectului, care poate fi marcată de autorităţile administraţiei publice centrale şi locale, precum şi de instituţiile publice de cultură din ţară şi din străinătate, prin organizarea de programe şi manifestări cu caracter cultural-ştiinţific dedicate recunoaşterii rolului şi meritelor Instituţiei Prefectului la dezvoltarea ţării noastre din punct de vedere economic, cultural şi social. Sprijinul material şi logistic necesar organizării acestor manifestări poate fi asigurat din bugetele autorităţilor administraţiei publice centrale şi locale, în limita fondurilor disponibile. Totodată, conform iniţiativei legislative, cu această ocazie Societatea Română de Televiziune şi Societatea Română de Radiodifuziune pot include în programele lor emisiuni culturale ori aspecte de la manifestările dedicate acestei sărbători.
Membrii Comisiei pentru administrație publică și amenajarea teritoriului au examinat propunerea legislativă, avizul Consiliului Legislativ și punctul de vedere al Guvernului în ședința din 24 aprilie 2018.
Din numărul total de 25 membri ai Comisiei au participat la dezbateri 22 deputaţi.

În urma dezbaterii, membrii Comisiei au hotărât, cu majoritate de voturi (5 voturi împotrivă și o abținere), adoptarea propunerii legislative  privind instituirea zilei de 2 aprilie - Ziua Instituţiei Prefectului din România, cu amendamente admise redate în anexa la prezentul raport.
În raport de obiectul şi conţinutul său,  proiectul de lege face parte din categoria legilor ordinare.

       


                 VICEPREŞEDINTE, 



   SECRETAR,






   Ion CĂLIN 
 
    


Angelica FĂDOR
 Sef serviciu, Sofia Chelaru

 Consilier parlamentar, Nicoleta Toma
Anexa

Amendamente admise

În urma dezbaterilor, Comisia propune adoptarea proiectului de lege cu următoarele amendamente: 


	Nr. crt.
	Text inițiativă legislativă
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	L E G E 

Privind instituirea zilei de 2 aprilie - Ziua Instituției Prefectului din România 
	L E G E 

privind instituirea zilei de 2 aprilie - Ziua Instituției Prefectului 
Autor: Comisia pentru administrație publică și amenajarea teritoriului


	Formulare corectă

	2. 
	Art. 1. - Se instituie ziua de 2 aprilie ca Ziua Instituției Prefectului din România.
	 
Art.1. Se instituie ziua de 2 aprilie - Ziua Instituției Prefectului.
Autor: Comisia pentru administrație publică și amenajarea teritoriului


	Formulare corectă

	3. 
	Art.2. - Ziua Instituției Prefectului din România poate fi marcată de către autoritățile administrației publice centrale și locale, precum și de instituțiile publice de cultură din țară și din străinătate, prin organizarea unor programe și manifestări cu caracter cultural-științific dedicate recunoașterii rolului și meritelor instituției Prefectului la dezvoltarea țării noastre din punct de vedere economic, cultural și social.


	Art.2. - Ziua Instituției Prefectului poate fi marcată de către autoritățile administrației publice centrale și locale, precum și de instituțiile publice de cultură din țară și din străinătate, prin organizarea unor programe și manifestări cu caracter cultural-științific dedicate recunoașterii rolului și meritelor Instituției Prefectului la dezvoltarea țării noastre din punct de vedere economic, cultural și social.
Autor: Comisia pentru administrație publică și amenajarea teritoriului


	Formulare corectă

	4. 
	Art.3. - Autoritățile centrale și locale pot sprijini material și logistic organizarea și desfășurarea programelor și manifestărilor prevăzute la art.2, în limita fondurilor disponibile.


	Art.3. - Autoritățile administrației publice centrale și locale pot sprijini material și logistic organizarea și desfășurarea programelor și manifestărilor prevăzute la art.2, în limita fondurilor disponibile.
Autor: Comisia pentru administrație publică și amenajarea teritoriului


	Formulare corectă

	5. 
	Art.4 - Societatea Română de Radiodifuziune și Societatea Română de Televiziune, în calitate de servicii publice, pot include în programele lor emisiuni culturale ori aspecte de la manifestările dedicate acestei sărbători.

